ඉන්ධන මිල ඉහළ නැංවීම, අත්‍යවශ්‍ය භාණ්ඩවල මිල ඉහළ යාම සහ පොහොර නොමැති බව පවසමින් දිවයිනේ ප්‍රදේශ රැසක අද දිනයේත් විරෝධතා පැවැත්වුණා.ජනතා විමුක්ති පෙරමුණ කටුගස්තොට නගරයේදී අද දහවල් විරෝධතාවක් සංවිධාන කර තිබුණේ ඉන්ධන මිල ඉහළ දැමීම සහ අත්‍යවශ්‍ය භාණ්ඩවල මිල ඉහළ යාමට විරෝධය දක්වමින්.සමගි ජන බලවේගයේ පිරිසක් ද අද තලාතුඔය නගරයේදී විරෝධතාවක් පැවැත්වූයේ පවතින පොහොර හිඟයට විසදුම් ඉල්ලමින්.එම අවස්ථාවට ගොවීන් පිරිසක් ද එක්ව සිටියා.මේ අතර පානදුර, අම්පාර, වැලිගම යන ප්‍රදේශවල ද විරෝධතා පැවැත්වූණේ ඉන්ධන මිල ඉහළ දැමීම සහ පොහොර ලබා නොදීමට විරෝධය දක්වමින්.